laion/Wikipedia-Exotic huggingface dataset:
יחסי אוקראינה–צ'כיה

יחסי אוקראינה–צ'כיה הם יחסי החוץ בין אוקראינה לבין צ'כיה. בשנת 1848, המנהיגים הלאומיים של אוקראינה וצ'כיה נפגשו בקונגרס הסלאבי בפראג, וב-1916 הלאומנים של שתי המדינות השתתפו בוועידה של מדינות האיחוד בלוזאן. במהלך מלחמת העולם הראשונה, האימפריה הרוסית הקימה לגיון צ'כוסלובקי של שבויי מלחמה, אשר נלחמו נגד מעצמות המרכז על שטחה של אוקראינה, ובפרט בקרבות זבורוב ובאחמץ'. במהלך התקופה שבין המלחמות הפכה פראג למרכז של הגירה פוליטית, מדעית וספרותית אוקראינית, בעיר הייתה אוניברסיטה חופשית אוקראינית (כיום במינכן), כמו גם מוסדות אחרים. במחצית השנייה של המאה ה-20 היו ארגונים פוליטיים אוקראינים וצ'כים חלק מגוש העמים האנטי בולשביקי. צ'כוסלובקיה הכירה רשמית בעצמאותה של מדינת אוקראינה ב-8 בדצמבר 1991, ויחסים דיפלומטיים הוקמו עם הקמת המדינה החדשה של צ'כיה ב-3 בינואר 1993. מאז סוף 2010 חלה התקררות מסוימת ביחסי אוקראינה וצ'כיה. זה נבע בעיקר מהענקת מקלט מדיני על ידי צ'כיה לראש הממשלה לשעבר יוליה טימושנקו. באביב 2011 גירשה אוקראינה שני דיפלומטים צ'כים בגין פעילויות שאינן תואמות מעמד דיפלומטי. בתגובה הכריזה צ'כיה על שני עובדים בשגרירות אוקראינה בפראג כאישיות לא רצויה. על פי הוועדה הסטטיסטית הממלכתית של אוקראינה, צ'כיה מדורגת במקום ה-25 מבחינת סחר דו-צדדי עם אוקראינה. על פי המינהל הסטטוטורי הצ'כי, אוקראינה נמצאת במקום ה-19 בקרב 234 מדינות עימן צ'כיה מקיימת שיתוף פעולה כלכלי. מתחילת שנת 2011 חל שיפור הדרגתי בסחר הדו-צדדי. על פי ועדת הסטטיסטיקה הממלכתית באוקראינה, במחצית הראשונה של 2012 סך מחזור המסחר בין אוקראינה לצ'כיה הסתכם ב-991.7 מיליון דולר, שהוא 7.5 אחוז יותר לעומת התקופה המקבילה אשתקד. היתרה השלילית של הסחר הדו-צדדי באוקראינה בתקופה זו של השנה הנוכחית הסתכמה ב-246.1 מיליון דולר. נכון לתחילת 2012 השקיעה צ'כיה 76.9 מיליון דולר בכלכלה האוקראינית, המהווה 0.2 אחוז מסך ההשקעה הישירה הזרה. מספר המפעלים עם הון צ'כי הפועל באוקראינה בתחילת 2011 היה 432. לא נרשמו תעשיות צ'כיות עם השקעות הון אוקראיני. אוקראינה מחזיקה בצ'כיה שגרירות בפראג, וקונסוליה בברנו. צ'כיה מחזיקה באוקראינה שגרירות בקייב ו-4 קונסוליות בדנייפרופטרובסק, חרקוב, לבוב ואוז'הורוד. מדיה וקבצים בנושא יחסי אוקראינה–צ'כיה בוויקישיתוף אתר על יחסי מדינות
אליפות אירופה בבייסבול

אליפות אירופה בבייסבול היא התחרות הראשית של נבחרות הבייסבול האירופאיות, המיוצגות על ידי CEB. התחרות, שנערכה לראשונה בשנת 1954 בבלגיה, מתקיימת כל שנתיים אי-זוגיות. שתי הנבחרות הבולטות בתולדות האליפות הן הולנד ואיטליה, שחולקות ביניהן 34 זכיות מתוך 36 אליפויות שנערכו. ישראל נבחרה לארח את האליפות ב-2025, כששלבי הגמר נועדו להתקיים במגרש בייסבול חדש בספורטק צפון בפארק הירקון בתל אביב, אך האירוח ב-2025 הועבר להולנד בשל מלחמת חרבות ברזל והמצב הביטחוני בארץ. נבחרת ישראל השתתפה לראשונה באליפות אירופה ב-2019, אליה העפילה לאחר ניצחון באליפות אירופה דרג ב' ובפלייאוף העלייה. את האליפות סיימה ישראל במקום הרביעי, לאחר הפסד לספרד בקרב על מדליית הארד. שנתיים לאחר מכן, באליפות שהתקיימה באיטליה, העפילה ישראל לגמר הטורניר בו הפסידה להולנד וסיימה במקום השני. ב-2023 ישראל סיימה במקום ה-6, לאחר שניצחו את שוודיה במשחק על המקום השישי. מדיה וקבצים בנושא אליפות אירופה בבייסבול בוויקישיתוף נבחרת הבייסבול סיימה רביעית באליפות אירופה, באתר ynet, 15 בספטמבר 2019 זכו בכסף: נבחרת הבייסבול הפסידה בגמר אליפות אירופה, באתר ynet, 19 בספטמבר 2021
מקלארן MP4-12C

מקלארן MP4-12C (באנגלית: McLaren MP4-12C, קרויה גם: McLaren 12C) היא מכונית ספורט במרכב קופה ורודסטר בעלת שתי מקומות ישיבה, שיוצרה על ידי מקלארן אוטומוטיב בין השנים 2011 ל-2014. היא הוצגה במרץ 2010 . היא מחליפה את מקלארן F1. היא כוללת מנוע בנזין V8 צילינדרים בנפח 3.8 ליטר טורבו המספק כ-600 כ"ס ב-7,000 סל"ד ומומנט מרבי של 62.3 קג"מ המתקבל בין 3,000-7,000 סל"ד. תיבת הילוכים כפולת מצמדים בעלת שבעה הילוכים. היא מאיצה מ-0 ל-100 קמ"ש בתוך 3.3 שניות ומגיעה למהירות מרבית של 330 קמ"ש. המקלארן MP4-12C ספיידר היא גרסת הגג הנפתח לגרסה הבסיסית, היא כוללת את אותו מנוע אך הוא כולל שני מגדשי טורבו ולא אחד וכאן הוא מספק כ-625 כ"ס במקום 600 כ"ס ומומנט מרבי של 61.16 קג"מ בין 3,000-7,000 סל"ד. התאוצה אורכת 3.1 שניות במקום 3.3 שניות והמהירות המרבית היא 329 קמ"ש. פתיחת הגג וסגירתו אורכת 17 שניות וניתן לפותחו ממהירות של 30 קמ"ש. היא הוצגה בנובמבר 2012. היא גרסת המרוץ לגרסה הבסיסית שמיועדת להתחרות באליפות העולם ב-GT3 מטעם ההפדרציה הבינלאומית לרכב. היא כוללת כנף אחורית גדולה, הורדת חלק גדול מתא הנוסעים בכדי להשיג משקל קל ואותו מנוע אך עקב הגבלות ה-GT3 הוגבל המנוע 500 כ"ס במקום 600 כ"ס. היא החלה במרוצים במרץ 2012. מדיה וקבצים בנושא מקלארן MP4-12C בוויקישיתוף אתר האינטרנט הרשמי של מקלארן MP4-12C מקלארן MP4-12C, סרטון באתר יוטיוב מקלארן MP4-12C, סרטון באתר יוטיוב רן אלקובי, מקלארן MP4-12C בחשיפה מלאה, באתר קארטיוב, ‏19 במרץ 2010 פרטים ראשונים על מחליפת המקלארן F1, באתר קארטיוב, ‏16 במאי 2011 מקלארן מציגה: MP4-12C ספיידר, באתר קארטיוב, ‏23 בנובמבר 2012 McLaren MP4-12C to race from 2012, באתר אוטו ספורט, ‏17 בדצמבר 2010
מינה ראשיד

מינה ראשיד (בערבית: ميناء راشد; גם: נמל ראשיד) הוא נמל מלאכותי בדובאי, המשמש כטרמינל נוסעים ובתי מלון צפים. עד שנת 2018 הוא שימש כנמל מסחרי. הנמל נפתח בשנת 1972 ונקרא על שמו של אמיר דובאי, ראשד בן סעיד אאל מכתום. בשנת 1978 הורחב הנמל כך שיכלול 35 נקודות עגינה, שחמש מהן גדולות דיין כדי לאפשר עגינת אוניות מכולה גדולות. בשנת 1979 נפתח נמל ג'בל עלי, ובשנת 2008 הוחלט להעביר את כל פעילות המטען ממינה ראשיד לנמל ג'בל עלי ולפתח את מינה ראשיד לאזור משולב של תיירות ומגורים. באפריל 2018 נפתח במינה ראשיד מלון צף על אוניית קווין אליזבת' 2. מדיה וקבצים בנושא מינה ראשיד בוויקישיתוף דובאי: אוניית הפאר קווין אליזבת 2 תהפוך למלון צף, באתר כלכליסט, 19 באפריל 2018
ז'ול קונדה

ז'ול אוליבייה בראנקוס קונדה (בצרפתית: Jules Olivier Koundé; נולד ב-12 בנובמבר 1998) הוא כדורגלן צרפתי המשחק בעמדת הבלם והמגן הימני בברצלונה ובנבחרת צרפת. קונדה הגיע לז'ירונדן דה בורדו בשנת 2013, כשהחל במחלקת הנוער של המועדון. את הופעת הבכורה שלו במדי הקבוצה הבוגרת הוא ערך בהפסד החוץ 1–2 לגרנוויל במסגרת שלב 64 האחרונות של הגביע הצרפתי ב-7 בינואר 2018. הוא הופיע לראשונה בליגה במדי בורדו בניצחון החוץ 1–0 על טרואה, שישה ימים לאחר מכן. ב-10 בפברואר, קונדה כבש את שערו הראשון בליגה הצרפתית בניצחון 3–2 על אמיין. ב-3 ביולי 2019, הוא חתם בשורות סביליה מהליגה הספרדית. דמי העברה שלו למועדון שוערו בכ-25 מיליון אירו. ב-28 ביולי 2022 חתם בברצלונה לחמש שנים. ב-18 במאי 2021 זומן קונדה על ידי דידייה דשאן, מאמן נבחרת צרפת לסגל הנבחרת לקראת יורו 2020, עוד בטרם ערך הופעה אחת במדים הלאומיים. הוא ערך את הופעת הבכורה שלו ב-2 ביוני 2021 במשחק ידידות מול ויילס. נכלל בסגל נבחרת צרפת בטורניר מונדיאל 2022. נכלל בסגל נבחרת צרפת לטורניר יורו 2024. קונדה בעל שורשים מבנין. סביליה הליגה האירופית: 2019/2020 ברצלונה הליגה הספרדית: 2022/2023 נבחרת צרפת ליגת האומות: 2020/2021 אישיים קבוצת העונה של הליגה האירופית: 2019/2020 מדיה וקבצים בנושא ז'ול קונדה בוויקישיתוף ז'ול קונדה, ברשת החברתית אינסטגרם ז'ול קונדה, באתר Transfermarkt ז'ול קונדה, באתר Soccerway ז'ול קונדה, באתר BDFutbol ז'ול קונדה, באתר WorldFootball.net ז'ול קונדה, באתר National Football Teams ז'ול קונדה, באתר FootballDatabase.eu ז'ול קונדה, באתר ESPN רשמי: סביליה רשמה את העברה היקרה ביותר בתולדות המועדון, כשהחתימה את הבלם ז'ול קונדה Squad Announcement בחשבון הטוויטר הרשמי של נבחרת צרפת, 9 בנובמבר 2022 (באנגלית) סגל הנבחרת בחשבון הטוויטר הרשמי של נבחרת צרפת, 16 במאי 2024 (בצרפתית) Retour sur le parcours de Jules Koundé, nouveau joueur professionnel des Girondins, retour-sur-le-parcours-de-jules-kound-nouveau-joueur-professionnel-des-girondins (בצרפתית)
ז'ואן ז'ורדן

ז'וֹאַן ז'וֹרְדָן מורנו (בספרדית: Joan Jordán Moreno; נולד ב-6 ביולי 1994) הוא כדורגלן ספרדי המשחק בעמדת הקשר בדפורטיבו אלאבס מהלה ליגה, בהשאלה מסביליה. ז'ורדן חתם בסביליה ב-2019, ומאז צבר מעל 195 הופעות במדי המועדון, שכללו שתי זכיות בליגה האירופית, ב-2020 וב-2023. ז'ורדן גדל במחלקת הנוער של אספניול, אליה הצטרף בשנת 2011. בעונת 2012/2013 הוא רשם את הופעת הבכורה שלו במדי קבוצת המילואים של אספניול ששיחקה בליגה הספרדית השלישית. ב-21 באוגוסט 2014 חתם על חוזה לחמש שנים במועדון וקודם לקבוצה הבוגרת. לאחר תשעה ימים רשם את הופעת הבכורה שלו בליגה הספרדית, כאשר נכנס כמחליף של אברהם בדקה ה-70 בהפסד הבית 1–2 לסביליה. את שערו הראשון בקריירה הבוגרת הבקיע ב-10 בינואר 2016 בהפסד 1–2 לאייבר. ב-26 ביולי הושאל לעונה אחת לריאל ואיאדוליד מהליגה הספרדית השנייה. ב-13 ביולי 2017 חתם על חוזה לשלוש שנים במדי אייבר והפך לשחקן הרכב. ב-27 ביוני 2019 חתם בסביליה תמורת 14 מיליון אירו. ב-29 באוגוסט 2024 הושאל לעונה אחת לדפורטיבו אלאבס. סביליה הליגה האירופית (2): 2019/20, 2022/23 מדיה וקבצים בנושא ז'ואן ז'ורדן בוויקישיתוף ז'ואן ז'ורדן, באתר Transfermarkt ז'ואן ז'ורדן, באתר Soccerway ז'ואן ז'ורדן, באתר BDFutbol ז'ואן ז'ורדן, באתר WorldFootball.net ז'ואן ז'ורדן, באתר FootballDatabase.eu ז'ואן ז'ורדן, באתר ESPN ז'ואן ז'ורדן, ההווה והעתיד של אספניול (בספרדית) ז'ואן ז'ורדן ישחק במדי אייבר עד 2020 (בספרדית) סביליה ניצחה את ווסטהאם במירוץ להחתמת ז'ואן ז'ורדן
נורמן גרסטין

נורמן גרסטין (באנגלית: Norman Garstin‏; 28 באוגוסט 1847 – 22 ביוני 1926) היה אמן, מורה, מבקר אמנות ועיתונאי אירי המזוהה עם אסכולת ניולין. גרסטין הושפע מהאימפרסיוניזם, מיצירות יפניות ומג'יימס מקניל ויסלר. גרסטין נולד באוגוסט 1847 בקרקונליש (אנ') שבמחוז לימריק, אירלנד לקפטן ויליאם גרסטין ומרי מור גרסטין. הוא גדל אצל דודותיו וסביו בעקבות התאבדות אביו ונכותה של אמו. גרסטין למד בויקטוריה קולג' (אנ') שבאי ג'רזי ואז עבד באדריכלות והנדסה במשך תקופה קצרה. לאחר מכן נסע לדרום אפריקה שם התיידד עם ססיל רודס, עבד כעיתונאי והיה מעורב בשלטון בקייפטאון. מאחר שהתעניין באמנות, קיבל גרסטין בשנת 1880 באנטוורפן הכשרה באקדמיה המלכותית לאמנויות היפות. בין השנים 1882–1884 למד בפריז באקדמיה שהקים קרולוס-דוראן (אנ'). לאחר מכן נסע וצייר בספרד, מרוקו וונציה, איטליה. גרסטין עבד כצייר, מורה, מבקר אמנות ועיתונאי. נאמר עליו: "נורמן גרסטין היה איש של דחפים ודעות אינדיבידואליות, ולפעמים הפך לא פופולרי בגלל השקפותיו בנוגע למלחמה ולנושאים אחרים. אך הוא היה מורה מצוין ומבקר אמנות ממולח, והייתה לו עין טובה לתמונות של אדריכלות ישנה ואווירה היסטורית, כמו גם ידע להשתמש היטב במכחול ולהעביר את כוונותיו בצורה נכונה". בשנת 1888 הוא הפך לחבר במועדון האמנות האנגלית החדש (אנ') (NEAC). גרסטין הפך לחבר באגודת האמנים של ניולין (NSA), והיה בוועדה של הגלריה לאמנות בניולין, שנפתחה בשנת 1895. גרסטין אימץ והפיץ את גישת הציור הישיר בטבע, שאפיינה את אמני סנט אייבס (אנ') וניולין. הוא היה מורה שלימד קבוצות וגם לימד את הרולד הארווי, הצייר היחיד מאסכולת ניולין, ואת בתו אלתיאה. עבודתו כללה בעיקר לוחות קטנים בצבעי שמן, בסגנון ציור ישיר בטבע. דבר שאימץ מהאימפרסיוניסטים הצרפתים, כמו קלוד מונה. הוא הוקסם גם מהדפסים יפניים והתפעל מיצירתו של הצייר האמריקאי ג'יימס מקניל ויסלר. אחת מיצירותיו המפורסמות ביותר היא "הגשם" מ-1889, הקומפוזיציה של הציור הזה מדגימה את התפעלותו של גרסטין מהאמנות היפנית. היה נשוי ללואיזה ג'ונס ולשניים נולדו שלושה ילדים. המשפחה עברה לפנזנס שבקורנוול בשנת 1895, שם נפטר גרסטין ב-22 ביוני 1926. סתו בקוטג' אשה קוראת עיתון מבט למפרץ אשתו וביתו של האמן בכנסייה בית מלון נשים ברטוניות בצל השדרה ניולין מהאחו מדיה וקבצים בנושא נורמן גרסטין בוויקישיתוף Melissa Hardie, 100 Years in Newlyn: Diary of a Gallery, Hypatia Publications, 1995, ISBN 978-1-872229-22-5. (באנגלית) Norman GARSTIN | Cornwall Artists Index, cornwallartists.org (באנגלית) "The artistic heart of West Cornwall's history. Norman Garstin"(הקישור אינו פעיל) Norman Garstin.(הקישור אינו פעיל)
חטיבת פושטי הים

חטיבת פושטי הים (באנגלית: Marine Raider Regiment) היא יחידת עילית בחיל הנחתים של ארצות הברית, הנמנית עם כוחות המבצעים המיוחדים. החטיבה כפופה לפיקוד המבצעים המיוחדים של חיל הנחתים (MARSOC), רכיב חיל הנחתים בפיקוד המבצעים המיוחדים של ארצות הברית (USSOCOM). שורשי החטיבה ביחידות העילית "שודדי הים" שהוקמו על ידי חיל הנחתים של ארצות הברית במלחמת העולם השנייה, היו אלה יחידות חי"ר קל שבצעו לוחמה אמפיבית באמצעות סירות גומי מאחורי הקווים. יחידות אלה היו הכוחות המבצעים המיוחדים הראשונים של ארצות הברית שהוקמו ונלחמו במלחמת העולם השנייה. ב-2006 הוקמו פיקוד המבצעים המיוחדים של חיל הנחתים (MARSOC) וגדודי "מבצעי ים מיוחדים" ה-1 וה-2 וב-2009 הוקם הגדוד השלישי. רוב הלוחמים הגיעו מסיירת חיל הנחתים. כל גדוד מורכב מארבע פלוגות וכל פלוגה מורכבת מארבעה צוותים של ארבעה עשר איש. הצוותים מאורגנים בשלוש חוליות: חוליית מפקדה ושתי חוליות טקטיות. חוליית המפקדה כוללת את מפקד הצוות, נגד בכיר, וסמלי מבצעים ותקשורת. החוליות הטקטיות מורכבות ממפקד חוליה, שלושה לוחמים וחובש. הצוות יכול לפעול באופן עצמאי או כחלק מיחידה גדולה יותר. בשנת 2014 שונה שמם של גדודי "מבצעי ים מיוחדים" ל"פושטי הים". בפברואר 2019 דיווח ה-"Marine Corps Times" כי מאז הקמתה 13 שנים קודם לכן, היחידה ביצעה 300 פריסות מבצעיות ב-13 מדינות, העניקה יותר מ-300 עיטורים, וכי 43 לוחמים, כולל שני כלבים, נהרגו באימונים ופעולות לחימה. תפקידם של פושטי הים לתמוך במבצעים מיוחדים של פיקוד המבצעים המיוחדים (USSOCOM) והפיקודים הקרביים המאוחדים. התפקיד כולל סיוע וייעוץ בארגון, הדרכה והצטיידות, של כוחות ביטחון מקומיים, במטרה לסכל מרד או הפיכה אלימה בממשל המקומי, הגנה מפני חתרנות, התקוממות, טרור ואיומים אחרים המאיימים על הביטחון והיציבות הפנימית. פעולה ישירה (Direct Action) - פשיטות קומנדו. סיורים מיוחדים מלחמה בטרור הגנה על ביטחון פנים ויציבות פנימית מקומית. לוחמה לא קונבנציונלית לוחמה פסיכולוגית מלחמה בסמים מבצעים ימיים להגנה על כוחות ידידותיים מבצעי מודיעין ומבצעים חשאיים פיקוד המבצעים המיוחדים של חיל הנחתים כוחות המבצעים המיוחדים של ארצות הברית כוחות מיוחדים גדודי סיור של חיל הנחתים מדיה וקבצים בנושא חטיבת פושטי הים בוויקישיתוף דף הבית של הגדוד הימי ריידר דף הבית של MARSOC "Marine Raiders of WWII". MARSOC Recruiting (באנגלית אמריקאית). אורכב מ-המקור ב-2020-08-03. נבדק ב-2017-03-06. "U.S. Marine Raiders in World War II | Photos | Defense Media Network". Defense Media Network (באנגלית אמריקאית). נבדק ב-2017-03-06. Jeff McKaughan. "CORPS ENABLER: Defining Marine Corps Special Operations Capabilities". Special Operations Technology. אורכב מ-המקור ב-22 בפברואר 2012. {{cite web}}: (עזרה) "MARSOC units renamed for the Marine Raiders | Marine Corps Times". marinecorpstimes.com. אורכב מ-המקור ב-6 באוגוסט 2014. נבדק ב-2015-08-23. {{cite web}}: (עזרה) "MARSOC's tab after 13 years: 43 deaths, more than 300 valor awards, and 300 operational deployments". Marine Corps Times. 22 בפברואר 2019. {{cite web}}: (עזרה) "MARSOC Command Pamphlet" (PDF). marsoc.com. ביולי 2017. נבדק ב-21 באוגוסט 2018. {{cite web}}: (עזרה)(הקישור אינו פעיל) Couch, Dick (2015). Always Faithful, Always Forward: The Forging of a Special Operations Marine. Penguin Publishing Group. ISBN 9780425268605.
האצ'ינסון

האם התכוונתם ל... אן האצ'ינסון – מתיישבת פוריטנית במושבת מסצ'וסטס אטיבה האצ'ינסון – כדורגלן קנדי ג'ונתן האצ'ינסון – רופא אנגלי, על שמו תסמונת פרוגריה האצ'ינסון-גילפורד סיקיבו האצ'ינסון – סופרת אמריקאית סאם האצ'ינסון – כדורגלן בריטי האצ'יסון ומפואה – תאגיד בינלאומי הונג קונגי
אלק נילאש

אלק נילאש (בהונגרית: Elek Nyilas; נולד ב-3 במאי 1969) הוא כדורגלן עבר הונגרי ששיחק בעמדת הקשר. נילאש התחיל את הקריירה שלו בקבוצת הילדים של דונאקשי ובגיל 11 הצטרף לאויפשט. בשנת 1987, נילאש הצטרף לגודי מהליגה הרביעית בהונגריה, ובשנת 1989 נילאש חתם באורושאזה. בשנת 1991, נילאש חתם בדונקניאר-ואץ. בשנת 1993/1994, זכה עם הקבוצה באליפות הונגריה. בקיץ 1995 חתם בפרנצווארוש, עליה העיד כי אהד אותה בילדותו. נילאש, השתתף עם הקבוצה בהופעה ההיסטורית שלה בשלב הבתים של ליגת האלופות, ואף כבש שני שערים במשחקים נגד אייאקס אמסטרדם וגראסהופרס ציריך בהתאמה. באותה עונה הוא גם זכה עם הקבוצה באליפות הונגריה. בקיץ 1997, נילאש הושאל למכבי תל אביב, בה שיחק שבעה חודשים. בקיץ 1999, נילאש חזר לישראל וחתם במ.ס. אשדוד, במדיה שיחק ארבע עונות, והיה מהכדורגלנים הבולטים בקבוצה. בקיץ 2003, חזר להונגריה וחתם בגיור. ב-11 באוקטובר 1995, נילאש ערך את הופעת הבכורה שלו בנבחרת הונגריה בהפסד 0–3 לשווייץ. ב-10 בנובמבר 1996, נילאש הבקיע צמד בניצחון 0–3 נגד אזרבייג'ן. בסך הכל ערך נילאש 14 הופעות במדי נבחרת הונגריה. ואץ' ליגת העל ההונגרית: 1993/1994 פרנצווארוש ליגת העל ההונגרית: 1995/1996 אלק נילאש, באתר Transfermarkt אלק נילאש, באתר National Football Teams אלק נילאש, באתר FootballDatabase.eu פרופיל המאמן, באתר Transfermarkt
ימאהה YZF-R6

ימאהה YZF-R6 (ביפנית: ワイゼットエフ アールシックス, באנגלית: Yamaha YZF-R6) הוא אופנוע ספורט מתוצרת חברת ימאהה היפנית אשר יוצר משנת 1999. עד שנת 2021. מנוע 4 צילינדרים בטור, 16 שסתומים, מחזור ארבע פעימות, מנוע קירור מים. נפח מכל דלק – 17 ליטר. גובה מושב: 810 מ"מ (1999–2000), 830 מ"מ (2001–2002), 820 מ"מ (2003–2005), 850 מ"מ (2006–2021). צמיגים: קדמי 120/60-ZR17, אחורי 180/55-ZR17 (2004–1999), קדמי 120/70-ZR17, אחורי 180/55-ZR17‏ (2005–2021). תאוצה בין 0–97 היא 3.5 שניות (דגמים שיוצרו בין השנים 1999–2000). תאוצה בין 0–97 היא 2.8 שניות (דגמים שיוצרו בין השנים 2001–2002). תאוצה בין 0–97 היא 3.0 שניות (דגמים שיוצרו בין השנים 2006–2007). "RJ03" (בין השנים 1999–2002). "RJ05 / RJ09" (בין השנים 2003–2004). "RJ095" (בין השנים 2005–2006). "RJ11" (בין השנים 2006–2007). "RJ15" (בין השנים 2008–2010). "ימאהה YZF-R6" "ימאהה YZF-R6", שנת 2008 "ימאהה YZF-R6", שנת 2006 "ימאהה YZF-R6" "ימאהה YZF-R6" "ימאהה YZF-R6", שנת 2006 ימאהה VMAX ימאהה YZF-R1 מדיה וקבצים בנושא ימאהה YZF-R6 בוויקישיתוף אתר האינטרנט הרשמי של ימאהה YZF-R6 ימאהה YZF-R6, סרטון באתר יוטיוב "ימאהה R6 yamaha-motor.eu/gb/en/products/motorcycles/supersport/yzf-r6 "ימאהה YZF-R6", שנת 1999, נסיעה ראשונה motorcycle.com/manufacturer/yamaha/first-ride-1999-yamaha-yzfr6 Yamaha YZF-R6 Discontinued After 2020, ‏18 בנובמבר 2020 "ימאהה YZF-R6", שנת 2001 - מפרט web.archive.org/web/20010606182552 "ימאהה YZF-R6", שנת 2004 - מפרט web.archive.org/web/20040723054347 "ימאהה YZF-R6", שנת 2000 cycleworld.com/story/buyers-guide/2020-yamaha-yzf-r6
קרולין גוטץ'

קרוליין ברלנד גוטץ' (באנגלית: Caroline Gotch‏; 9 במאי 1854 – 14 בדצמבר 1945) הייתה אמנית בריטית וחלק מקבוצת האמנים באסכולת ניולין. קרולין (שם נעורים: ייטס) גוטץ' נולדה בליברפול. היא הייתה הצעירה מבין שלוש בנותיו של אדוארד ייטס, בעל נכס מקומי עשיר. היא למדה בבית הספר הת'רלי לאמנות יפה בשנת 1878 ולאחר מכן בבית הספר לאמנות סלייד בלונדון לפני שנרשמה לאקדמיה ז'וליאן בפריז במהלך 1880. בזמן שהייתה בסלייד היא פגשה את תומאס קופר גוטץ' והזוג התחתן באוגוסט 1881 בכנסיית סנט פיטר בניולין. הם חזרו לצרפת, שם נולדה בתם פיליס מורין בספטמבר 1882. למרות תקופות ממושכות של בריאות לקויה בעקבות לידת ילדים, קרוליין גוטץ' ובעלה נסעו הרבה, כולל נסיעה בשנת 1883 לאוסטרליה. הם התגוררו בלונדון בין השנים 1884–1887 לפני שהתיישבו בניולין, שם בנו בסופו של דבר בית משפחתי. בניולין היו בני הזוג בין מייסדי מועדון האמנות סנט אייבס ופעילים בקבוצות האמנים שהוקמו אז באזור. קרוליין גוטץ' הציגה באופן קבוע באקדמיה המלכותית לאמנויות בין השנים 1887–1895 ועם האגודה המלכותית לאמנים בריטיים לאורך כל שנות השמונים. גוטץ' הציגה בסלון פריז בשנים 1897 ו-1898, שם הוענקו לה מדליות במקום השני והשלישי. היא הציגה עבודות במועדון האמנות האנגלי החדש בשנת 1888, באגודת האמניות בשנים 1879 ו-1893 וכן במכון המלכותי לאמנות יפה של גלאזגו בין השנים 1886–1894. בשנת 1895 ובשנת 1896 הוצגו יצירותיה בארמון הזכוכית במינכן. גוטץ' הציגה גם בגלריות מסחריות, כולל גלריה גרוסוונור, גלריה גופיל וחברה לאמנות. למרות התערוכות הרבות שלה, שרדו מעט מאוד דוגמאות ליצירותיה של קרולין גוטץ', אך בתצלומי עבודותיה אפשר לראות קומפוזיציות מתוחכמות, המציגות לעיתים קרובות נשים וילדים בסביבה ביתית. Caroline Burland GOTCH | Cornwall Artists Index, cornwallartists.org (באנגלית) Tate, ‘Diary of Caroline Gotch’, Caroline Burland Gotch, 10 November 1883–4 – Tate Archive, Tate Gotch, Thomas Cooper RBA RI RP (1854-1931) | The Permanent Collection, Falmouth Art Gallery
ד'ארטניאן ושלושת המוסקטרים (מיני-סדרה)

ד'ארטניאן ושלושת המוסקטרים (בצרפתית: D'Artagnan et les Trois Mousquetaires) היא מיני סדרה בשני פרקים מאת פייר אקנין, ששודרה בשנת 2005 ברשת TF1 ומהווה עיבוד של הרומן "שלושת המוסקטרים" מאת אלכסנדר דיומא. זו הפקה משותפת בין צרפת, בריטניה, צ'כיה וקנדה. שנת 1615. ד'ארטניאן הצעיר, רואה רוכב שתולה אישה מעץ לפני שנמלט. לפתע, הבזק של ברק מפצל את השמיים והאישה האומללה חוזרת לחיים לפני שהיא נעלמת אף היא. שנת 1625, בתקופת שלטונו של לואי השלושה עשר, ד'ארטניאן עוזב את מחוז הולדתו, גסקון, לפריז כדי להתגייס לחיל המוסקטרים של המלך ומתוודע לשלושה חברים: אתוס, הרוזן האריסטוקרטי מאוד של לה פר, אמיץ ומתנשא, שמעולם לא התאושש מאהבה נכזבת; פורתוס, ששמו האמיתי ואלון, בעל מזג חם אך אמיץ; ואראמיס, אביר הרבליי, דמות מורכבת וסודית, שחש מפוצל בין הייעוד הדתי שלו לבין ההתחייבויותיו כלפי המאהבות שלו. דו-קרב משולש, נגד שומרי הקרדינל רישלייה, חותם בין ארבעת הגברים ידידות בלתי מעורערת. העלילה המרכזית של הסיפור מבוססת על פרשת יהלומים, מתנת המלך שהמלכה הציעה בפזיזות למאהבה, הדוכס מבקינגהאם. בעצתו המזיקת של הקרדינל, המלך דורש מהמלכה ללבוש את היהלומים בנשף הבא. ד'ארטניאן, שמתאהב בקונסטנס בונסיה, המשרתת את המלכה, לומד על המזימה שמתבשלת ונחשף למרגלת היפה של קרדינל רישלייה, מיליידי דה וינטר, מרגלת שאותה הוא מזהה בתור האישה שרדפה את ילדותו. הוא יוצא עם שלושת חבריו למצוא את התכשיטים, הרפתקה שתוביל אותו לאנגליה. היהלומים נמצאים והמלכה ניצלת. בינתיים, הרביעייה נלחמת במיליידי דה וינטר, שמתבררת כרעייתו לשעבר של אתוס שהיה הרוכב שניסה להוציאה להורג עשור קודם לכן. המוסקטרים יוצאים בעקבותיה כדי לבלום אותה ולהענישה ומתעמתים אגב כך עם הקרדינל רישלייה. היא מנסה להתנקש בבקינגהאם ובסופו של דבר רוצחת את אהובתו של ד'ארטניאן, קונסטנט. לאחר שהמוסקטרים לוכדים את דה וינטר, הם מוציאים אותה להורג באמצעות תליין כעונש על פשעיה. הם עוזבים את אתר ההוצאה להורג וחולפים על פני גשר החוצה את הנהר ובו צף ראשו הכרות של התליין. ונסן אלבז — ד'ארטניאן אמריק ז'ורז' — ד'ארטניאן בן ה-15 עמנואל ביאר — מיליידי דה וינטר ג'קי קריו — הקרדינל רישלייה היינו פארץ' — אתוס גרגורי גדבואה — פורתוס גרגורי דראנז'ר — אראמיס סטפניה רוקה — אן מאוסטריה טריסטן אלואה — לואי השלושה עשר, מלך צרפת אינגריד דונאדיה — קונסטנס בונסיה ז'יל רנו — דה טרוויל ז'אק ספייסר — הדוכס מבקינגהם רמי ז'יראר — קורטס סטפן בוצ'ר — מורגן ז'וליה תורנאו — מאדאם דה גמנה רוברט סטיילס — קצין בארמון בקינגהאם פטריק סטלצר — אביו של ד'ארטניאן "ד'ארטניאן ושלושת המוסקטרים", במסד הנתונים הקולנועיים IMDb (באנגלית) "ד'ארטניאן ושלושת המוסקטרים", באתר AllMovie (באנגלית) "ד'ארטניאן ושלושת המוסקטרים", במסד הנתונים הקולנועיים KinoPoisk (ברוסית) קדימון הסדרה, ביוטיוב (באנגלית) "ד'ארטניאן ושלושת המוסקטרים", במדריך הטלוויזיה של לה פיגארו
Fancy Color Research Foundation

הקרן למחקר יהלומי פנסי קולור (FCRF) הוא ארגון ללא מטרות רווח אשר הוקם במטרה לקדם שקיפות, סחר הוגן וסטנדרטים אתיים בתעשיית היהלומים הצבעוניים. הקרן הוקמה רשמית בנובמבר 2014. הארגון עורך מחקרים בתחומי היהלומים צבעוניים ומפרסם עדכונים רבעוניים שמשקפים שינויים במחיר הקנייה הסיטונאי. מאז הקמתה, הקרן פיתחה כלים ושירותים נוספים עבור תעשיית היהלומים כגון: תעודת הנדירות המאפשרת לקבוע את נדירותם של יהלומים צבעוניים, סקירות של יהלומים צבעוניים המוצעים למכירה במכירות פומביות לפני מועד המכירה; הערכות מחיר לאבנים ספציפיות לפי שוויים בשוק. המשרדים הראשיים של החברה ממוקמים בבורסה ליהלומים ברמת גן, עם סניפים בארצות הברית ובאנגליה. הקרן למחקר יהלומי פנסי קולור החלה בפעילותה בשנת 2005, כאשר הארגון החל לאסוף נתונים של מחירי שוק יהלומי פנסי קולור. הנתונים נאספו כמעט עשר שנים לפני העדכון הרבעוני הראשון של אינדקס מחירי היהלומים הצבעוניים (The Fancy Color Diamond Price Index) בינואר 2015. בנוסף לאינדקס הקרן מפרסמת מאמרי מחקר מקצועיים ומפתחת כלים דיגיטליים לשוק יהלומי הפנסי קולור. אינדקס מחירי היהלומים הצבעוניים (The Fancy Color Diamond Price Index) – הנתונים מתקבלים מיצרנים וסוחרי יהלומים צבעוניים ברחבי העולם ומשקפים את מחירי הקנייה המשתנים בשוק היהלומים. מחירים אלו עוברים ניתוח ומתפרסמים פעם ברבעון בתקשורת המקצועית. תעודת הנדירות (The Rarity Report) - הכלי מבוסס על מסד נתונים, המגיע ממקורות מקצועיים כגון מכרות יהלומים, מאגרי נתונים ברשת, וסקרים תקופתיים בקרב סוחרים על תדירות הופעת היהלומים הצבעוניים בשוק הסיטונאי. סקירה מוקדמת של מכירה פומבית (Pre-Auction Analysis) - מאמרים המציגים תיאור שמבוסס על שיטת הערכה הלקוחה מתוך הספר "Fancy Color Diamonds The Pricing Architecture" מאת אדן רחמינוב. הניתוח מתפרסם לפני מכירות פומביות של תכשיטים ויהלומים בהונג קונג, ז'נבה וניו-יורק כדי לתת תיאור אמין לציבור הקונים. הקרן למחקר יהלומי פנסי קולור מפרסמת מאמרי מחקר בתחום היהלומים הצבעוניים הטבעיים, כגון סקירות מוקדמות של מכירות פומביות, מחקרי שוק וכן מגוון מאמרים בנושאים מקצועיים הספציפיים לתעשייה. בין השנים 2005 עד 2014 הקרן אישרה כי יהלומי פנסי קולור הציגו עליית מחיר ממוצעת של 154.7%. Financial Times דיווח כי דניאלה מסקטי, מומחית בכירה במחלקת התכשיטים הבינלאומית בסותביס', הביעה עניין בנתוני הקרן, מכיוון ש"קטגוריית יהלומי פנסי קולור בעלת ניואנסים ומאוד וסובייקטיבית". מרבית ההכנסות של הקרן למחקר יהלומי פנסי קולור מושקעות מחדש במחקר ולמידה, וחלק מהרווחים נתרמים לעמותת Make A Wish.[דרוש מקור] אתר האינטרנט הרשמי של Fancy Color Research Foundation "Diamonds.net - Fancy Color Investment Analysis". diamonds.net. נבדק ב-13 באוגוסט 2015. {{cite web}}: (עזרה) "Focus on coloured diamonds for new research body". professionaljeweller.com. נבדק ב-13 באוגוסט 2015. {{cite web}}: (עזרה) "Luxury Spending in 2015 & 2016 - The Wealth Report". knightfrank.com. נבדק ב-13 באוגוסט 2015. {{cite web}}: (עזרה) Michelle Yuan (5 בפברואר 2015). "Colored Diamonds: Asia's New Fancy Best Friend". Forbes. נבדק ב-13 באוגוסט 2015. {{cite web}}: (עזרה) "How to set a value on the world's rarest gems". Financial Times. נבדק ב-13 באוגוסט 2015. {{cite web}}: (עזרה)